Išrašas

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**NUOTOLINIO POSĖDŽIO PROTOKOLAS**

2021 m. liepos 2 d. Nr. VI 17-10(1.30.)

Vilnius

1. **SVARSTYTA.** Kultūros paveldo departamento prie Kultūros ministerijos 2020 metų veiklos plano vykdymo ataskaita.

**NUTARTA.** Bendru sutarimu nutarta Paveldo komisijos posėdyje esant kvorumui priimti Paveldo komisijos sprendimą dėl Kultūros paveldo departamento prie Kultūros ministerijos 2020 metų veiklos plano vykdymo ataskaitos.

2. **SVARSTYTA**. Paveldo komisijos sprendimo „Dėl Nekilnojamųjų kultūros vertybių tvarkybos darbų (paveldotvarkos) finansavimo programos įgyvendinimo“ projektas.

**NUTARTA.** Bendru sutarimu nutarta sprendimo projektą redaguoti pagal pastabas ir esant kvorumui teikti tvirtinimui kitame Paveldo komisijos posėdyje.

3. **SVARSTYTA**. Paveldo komisijos sprendimo „Dėl kultūros paveldo duomenų centro“ projektas.

Balsavimas dėl Paveldo komisijos sprendimo „Dėl kultūros paveldo duomenų centro“ projekto su redakcinėmis pastabomis:

Už – 8

Prieš – nėra

Susilaikė – nėra

**NUTARTA**. Pritarti Paveldo komisijos sprendimo „Dėl kultūros paveldo duomenų centro“ projekto su redakcinėmis pastabomis priėmimui.

4. **SVARSTYTA**. Sovietinio laikotarpio palikimo išsaugojimas.

**NUTARTA**. Bendru sutarimu nutarta klausimo svarstymą į skaidyti į dvi dalis: meno kūriniai ir ideologija bei sudaryti Paveldo komisijos darbo grupę.

5. **SVARSTYTA**. Kilnojamųjų kultūros vertybių duomenų tikslinimas ir kilnojamųjų daiktų, turinčių kultūrinę vertę, įrašymas į Kultūros vertybių registrą.

Balsavimas dėl Paveldo komisijos nutarimo projekto priėmimo:

Už – 6

Prieš – nėra

Susilaikė – nėra

**NUTARTA**. Pritarti Paveldo komisijos nutarimo „Dėl kilnojamųjų kultūros vertybių, minimų Lietuvos Respublikos kultūros ministro 2020 m. gegužės 11 d. įsakyme Nr. ĮV-605 „Dėl Lietuvos nacionalinio dailės muziejaus kilnojamųjų kultūros vertybių (eksponatų) nurašymo ir perdavimo Vilniaus arkivyskupijos kurijai“ ir 2020 m. lapkričio 9 d. įsakyme Nr. ĮV-1348 „Dėl Lietuvos nacionalinio dailės muziejaus kilnojamųjų kultūros vertybių (eksponatų) nurašymo ir perdavimo Vilniaus arkivyskupijos kurijai“, įrašymo į Kultūros vertybių registrą ir Vilniaus Švč. Dievo Motinos Užtarėjos cerkvėje esančių kilnojamųjų kultūros vertybių, registruotų Kultūros vertybių registre, kaip nekilnojamosios, duomenų tikslinimo bei kilnojamųjų daiktų, turinčių kultūrinę vertę, įrašymo į Kultūros vertybių registrą“ projekto priėmimui.

Balsavimas dėl Paveldo komisijos nutarimo projekto priėmimo:

Už – 5

Prieš – nėra

Susilaikė – 1

**NUTARTA**. Pritarti Paveldo komisijos nutarimo „Dėl Užlieknės Šv. Marijos Magdalietės, Viekšnių Šv. Jono Krikštytojo ir Židikų Šv. Jono Krikštytojo bažnyčiose, Vilniaus Šv. Dvasios, Kauno Šv. Mikalojaus sentikių, Trakų Švč. Dievo Motinos Gimimo, Vievio Dievo Motinos Ėmimo į dangų, Vilniaus Šv. Mikalojaus Stebukladario palaikų Pernešimo cerkvėse bei Kauno Apreiškimo Švč. Dievo Motinai ir Vilniaus Skaisčiausios Dievo Motinos ėmimo į dangų soboruose esančių kilnojamųjų kultūros vertybių, registruotų Kultūros vertybių registre kaip nekilnojamosios, duomenų tikslinimo ir kilnojamųjų daiktų, turinčių kultūrinę vertę, įrašymo į kultūros vertybių registrą” projekto priėmimui.

6. **SVARSTYTA**. Anulyno kapinyno skelbimas valstybės saugomu kultūros paveldo objektu.

Balsavimas dėl nutarimo projekto:

Už – 6

Prieš – nėra

Susilaikė – nėra

**NUTARTA**. Pritarti Paveldo komisijos nutarimo „Dėl Anulyno kapinyno skelbimo valstybės saugomu kultūros paveldo objektu“ projekto priėmimui.

Posėdžio pirmininkė doc. dr. Vaidutė Ščiglienė

Posėdžio sekretorė Justina Ūsonytė